Neftning arzon turlari narxi deyarli 20 dollargacha tushib ketdi, deb xabar bermoqda Bloomberg axborot agentligi. Meksika nefti narxi 11 yillik minimum qiymatigacha tushib ketdi va 28 dollardan kamroq narxga baholanmoqda. Bu neft turi narxi 18 oy ichida 73 foizga arzonlashib ketdi. Iroq nefti Osiyoda 25 dollardan sotilmoqda. Kanadaning g‘arbiy qismida ba’zi neft qazib oluvchilar o‘z neftini 22 dollardan pastroq narxda sotmoqda. “Neft qazib olishning uchdan biri bu narxlarda iqtisodiy jihatdan foydasiz hisoblanadi”, deb aytdi KBC yetakchi maslahatchisi Ehson Ul-Haq. Neft narxi jahondagi talabning taklifdan ortiqligi sababli 2009 yildagi jahon moliyaviy inqirozi paytidagi darajagacha tushib ketdi. Avvalroq Rossiya moliya vaziri Anton Siluanov 2016 yilda neft narxi 30 dollargacha tushib ketishi ehtimoli borligini aytib o‘tgandi.